Auditor's report — BJC, period 2012Q3 (reviewed, opinion: adverse)
Auditor firm: Deloitte
Signed: 2012-11-08

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

เสนอคณะกรรมการ

บริษัท เบอร์ลี่ ยุคเกอร์ จำกัด (มหาชน)

ข้าพเจ้าได้สอบทานงบแสดงฐานะการเงินรวมของบริษัท เบอร์ลี่ ยุคเกอร์ จำกัด (มหาชน) และบริษัทย่อย 
และงบแสดงฐานะการเงินเฉพาะกิจการของบริษัท เบอร์ลี่ ยุคเกอร์ จำกัด (มหาชน) ณ วันที่ 30 กันยายน 2555 งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับงวดสามเดือนและงวดเก้าเดือนสิ้นสุดวันที่ 30 กันยายน 2555  งบแสดงการเปลี่ยนแปลงส่วนของผู้ถือหุ้นรวม งบกระแสเงินสดรวม งบแสดงการเปลี่ยนแปลงส่วนของผู้ถือหุ้นเฉพาะกิจการ และงบกระแสเงินสดเฉพาะกิจการสำหรับงวดเก้าเดือนสิ้นสุดวันเดียวกัน และหมายเหตุประกอบงบการเงินแบบย่อ ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชีฉบับที่ 34 เรื่อง งบการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

ขอบเขตการสอบทาน

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 “การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ” การสอบทานดังกล่าวประกอบด้วย การใช้วิธี
การสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชีและการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชี
ทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้นข้าพเจ้าจึงไม่อาจแสดงความเห็นต่อข้อมูลทางการเงินระหว่างกาลที่สอบทานได้

ข้อสรุป

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐาน
การบัญชี ฉบับที่ 34 เรื่อง งบการเงินระหว่างกาล ในสาระสำคัญจากการสอบทานของข้าพเจ้า

งบแสดงฐานะการเงิน ณ วันที่ 31 ธันวาคม 2554 ที่แสดงเปรียบเทียบ

งบการเงินรวมก่อนการปรับปรุงใหม่ และงบการเงินเฉพาะกิจการ สำหรับปีสิ้นสุดวันที่ 31 ธันวาคม 2554 
ได้ตรวจสอบโดยผู้สอบบัญชีอื่น ซึ่งได้เสนอรายงานไว้อย่างไม่มีเงื่อนไขและมีวรรคเน้นข้อมูลและเหตุการณ์เรื่องการนำมาตรฐานการรายงานทางการเงินที่ออกและปรับปรุงใหม่มาใช้ ตามรายงานลงวันที่ 23 กุมภาพันธ์ 2555 งบแสดงฐานะการเงินเฉพาะกิจการ ณ วันที่ 31 ธันวาคม 2554 ที่แสดงเปรียบเทียบเป็นส่วนหนึ่งของงบการเงินเฉพาะกิจการดังกล่าว นอกจากนี้ ตามที่กล่าวไว้ในหมายเหตุประกอบ
งบการเงินแบบย่อ ข้อ 3 บริษัทได้ปรับปรุงลดค่าความนิยมจากการซื้อธุรกิจที่เคยบันทึกไว้เดิมจำนวน 261.73 ล้านบาท โดยการปรับเพิ่มมูลค่ายุติธรรมของสินทรัพย์สุทธิที่ระบุได้ ตามสัดส่วนของกลุ่มบริษัท โดยการปรับปรุงย้อนหลังงบแสดงฐานะการเงินรวม ณ วันที่ 31 ธันวาคม 2554 ที่แสดงเปรียบเทียบ ข้าพเจ้าได้สอบทานรายการปรับปรุงดังกล่าว และไม่พบสิ่งที่เป็นเหตุให้เชื่อว่ารายการปรับปรุงดังกล่าวไม่ได้จัดทำขึ้นตามมาตรฐานการบัญชีที่รับรองทั่วไป

ข้อมูลทางการเงินระหว่างกาลสำหรับงวดสามเดือนและงวดเก้าเดือนสิ้นสุดวันที่ 30 กันยายน 2554 
ที่แสดงเปรียบเทียบ

งบการเงินรวมก่อนการปรับปรุงใหม่ และงบการเงินเฉพาะกิจการสำหรับงวดสามเดือนและงวดเก้าเดือนสิ้นสุดวันที่ 30 กันยายน 2554 ได้สอบทานโดยผู้สอบบัญชีอื่น ซึ่งได้เสนอรายงานว่าไม่พบสิ่งที่เป็นเหตุให้เชื่อว่างบการเงินดังกล่าวไม่ถูกต้องตามที่ควรในสาระสำคัญตามหลักการบัญชีที่รับรองทั่วไป และมีวรรคเน้นข้อมูลและเหตุการณ์เรื่องการนำมาตรฐานการรายงานทางการเงินที่ออกและปรับปรุงใหม่มาใช้ตามรายงานลงวันที่ 14 พฤศจิกายน 2554 งบกำไรขาดทุนเบ็ดเสร็จเฉพาะกิจการสำหรับงวดสามเดือนและงวดเก้าเดือนสิ้นสุดวันที่ 30 กันยายน 2554 งบแสดงการเปลี่ยนแปลงส่วนของผู้ถือหุ้นเฉพาะกิจการ และงบกระแสเงินสดเฉพาะกิจการสำหรับงวดเก้าเดือนสิ้นสุดวันที่ 30 กันยายน 2554 ที่แสดงเปรียบเทียบ เป็นส่วนหนึ่ง ของงบการเงินเฉพาะกิจการดังกล่าว  นอกจากนี้ ตามที่กล่าวไว้ในวรรคก่อน เรื่อง การปรับปรุงลดค่าความนิยมจากการซื้อธุรกิจ บริษัทได้ปรับปรุงย้อนหลังงบกำไรขาดทุนเบ็ดเสร็จรวมสำหรับงวดสามเดือนและงวดเก้าเดือนสิ้นสุดวันที่ 30 กันยายน 2554 งบแสดงการเปลี่ยนแปลงส่วนของผู้ถือหุ้นรวม และงบกระแสเงินสดรวมสำหรับงวดเก้าเดือนสิ้นสุดวันที่ 30 กันยายน 2554 ที่แสดงเปรียบเทียบ ข้าพเจ้าได้สอบทานรายการปรับปรุงดังกล่าว และไม่พบสิ่งที่เป็นเหตุให้เชื่อว่ารายการปรับปรุงดังกล่าวไม่ได้จัดทำขึ้นตามมาตรฐานการบัญชีที่รับรองทั่วไป

ชวาลา  เทียนประเสริฐกิจ

กรุงเทพมหานคร	ผู้สอบบัญชีรับอนุญาตเลขทะเบียน 4301

วันที่ 8 พฤศจิกายน 2555	บริษัท ดีลอยท์ ทู้ช โธมัทสุ ไชยยศ สอบบัญชี จำกัด